Lukas 24:36 Die Here Jesus het opgestaan. Sy leerlinge is saam in ’n huis. Hulle is bang. Bang dat die Jode met geweld teen hulle optree. Meerdere van hulle kan ook nog nie glo dat Jesus opgestaan het nie. Dan is skielik Jesus by hulle. Al is die deure toegesluit, al kan niemand verklaar hoe Jesus kon binnekom. Hy is God se Seun en Hy leef! Niks en niemand kan Hom teenhou nie. Die Here Jesus wys dat hy nie net ’n gees is nie. Hy is regtig die Here Jesus soos hulle Hom geken het. Hy wys dit deur vir hulle om kos te vra. Hy eet dan van die gebraaide vis en van ’n stuk heuningkoek. Vs 41,42. Dis regtig die Here Jesus wat hier saam met hulle is en hulle die onderwys vanuit die Skrifte gee. Hy is dit wat hulle vanuit die Ou-Testament wys dat die Gees daar al van Sy dood en opstanding gepraat het. Hulle kan die wêreld in en met die Bybel in die hand gaan wys dat Christus volgens God se plan gekruisig is en opgestaan het. Dis nie nodig om bang vir Hom te wees nie. Dit is ’n wonderlike bemoediging dat hulle die Here Jesus kan ken as die Opgestane uit die dood. Dit wys dat Christus regtig God se Seun is! Ons lees dit in Romeine 1 so: “Op grond van Sy opstanding uit die dood is Hy deur die Heilige Gees aangewys as die Seun van God wat met mag beklee is, Jesus Christus ons Here.” Vs 4 Hy gee wie Hom volg vrede. Dan is ons in alle omstandighede veilig! Selfs die dood kan ons nie van Hom vervreem nie!